at hindi napaglabanan ni elsa ang pagtatanong sa alaala niya kung sinong parmaseutiko ang mapapamamanhikan niya ng bagay na iyon, sakaling kailanganin. naisip din namang idaing sa kapatid at hipag ang isang maselang karamdamang kunwa'nararamdaman niyang tumutubo sa loob ng katawan, at sa bisa ng dahilang ito ay papasok siya sa isang pagamutan at pabubusbos sa sinomang bihasang manggagamot na babayaran ng maraming salapi, upang sa gayo'magapas sa puno ang halamang ipinanganganib niya sa malaki'di masayod na kahihiyaan. subali'sa harap ng mababangis na panukalang ito ay nagsisipanghumindig ang mga balahibo ni elsa. anhin man niyang tayahi'kasalanang humihingi ng kabigatbigatang parusa ang pagsasagawa ng tinurang panukala. at siya ay hindi pa naman nalalabuang gaano upang lumusong sa bangin ng ganyang kabuktutang gawa. gayon man, ang pagkamapagpasumala niya'katutubong lakas ng loob ay siyang nakayari ng isang mabisang kaparaanang ikahuhuli niya sa nagiilap manding loob ng makata.